Γκάιους Μακουτά

Ο Γκάιους Αμπραχάμ Ζερέντ Μακουτά (γαλλικά:Gaius Abraham Jered Makouta γεννημένος στις 25 Ιουλίου 1997 στο Μπωμόν-συρ-Ουάζ της Γαλλίας) είναι επαγγελματίας ποδοσφαιριστής, ο οποίος αγωνίζεται στη θέση του μέσου στην Αλάνιασπορ της Σούπερ Λιγκ Τουρκίας. Είναι επίσης διεθνής με την Εθνική Κονγκό.

Καριέρα
Ο Μακουτά ξεκίνησε να παίζει ποδόσφαιρο σε ηλικία 5 ετών στις ακαδημίες της US Sénart-Moissy.Bilan des joueurs congolais : Gaïus MAKOUTA.

Στη συνέχεια δοκιμάστηκε από την ποδοσφαιρική ακαδημία της INF Clairefontaine, αλλά τελικά δεν επιλέχτηκε. Στη συνέχεια εντάχθηκε προσωρινά στην Οσέρ  αλλά αποβλήθηκε από το σχολείο που φοιτούσε, για θέματα συμπεριφοράς και στη συνέχεια αποβλήθηκε κι από το κλαμπ της Οσέρ. Έξι μήνες αργότερα, δοκιμάστηκε στη Σατορού και την Αμιάν. Και οι δύο ομάδες τον δέχθηκαν αλλά ο Μακούτα εντάχθηκε στον σύλλογο της Αμιέν, όπου πέρασε τρεις σεζόν (2011-14). 

Σε ηλικία δεκαέξι ετών, εντάχθηκε στην δεύτερη ομάδα της Λε Αβρ ΙΙ με την οποία αγωνίστηκε μόνο με την ομάδα της Κ19.

Την επόμενη σεζόν (2015/16), εντάχθηκε στην Κρετέιγ, αγωνιζόμενος  πάλι στην Κ19 του συλλόγου.

Τον Ιούλιο του 2016  υπέγραψε το πρώτο του επαγγελματικό συμβόλαιο  και αγωνίστηκε στο πρωτάθλημα της Ιρλανδίας με την φανέλα της Λόνγκφορντ Τάουν. Ο Μακούτα είχε λίγες ευκαιρίες ως αλλαγή και μία ως βασικός στην αρχή της σεζόν. Οι οπαδοί εντυπωσιάστηκαν με την τεχνική του ικανότητα και εξεπλάγησαν που δεν του δόθηκαν περισσότερες ευκαιρίες. H αποχώρηση του προπονητή, Τόνι Κάζινς, ο οποίος τον είχε φέρει στην ομάδα, είχε ως αποτέλεσμα ο Μακουτά να βρεθεί εκτός των αγωνιστικών πλάνων της ομάδας και να ολοκληρώσει τη θητεία του στην ομάδα, καταγράφοντας 8 συνολικά συμμετοχές.

Στη συνέχεια, επέστρεψε στη Γαλλία, αναζητώντας νέα ομάδα. Μετά από μια ατελέσφορη δοκιμή με την ομάδα των Κ23 της Νότιγχαμ Φόρεστ, κι αφού δοκιμάστηκε επί μακρόν από τον Νίκο Αναστόπουλο εντάχθηκε τελικά το Γενάρη του 2017 στην ομάδα του στον Άρη Θεσσαλονίκης,  υπογράφοντας συμβόλαιο συνεργασίας μέχρι το τέλος της αγωνιστικής περιόδου.  Ο Άρης πήρε τον Γκάιους Μακουτά Έπαιξε τον πρώτο του αγώνα στις 2 Φεβρουαρίου 2017  σε ένα ματς Κυπέλλου κόντρα στον Ολυμπιακό.

Στο εξάμηνο που έμεινε στη Θεσσαλονίκη, αγωνίστηκε σε μόλις 6 παιχνίδια [ένα ματς Κυπέλλου και 5 της Football League], ξεκινώντας σε δυο ματς ως βασικός και τέσσερα ως αλλαγή υπό τις οδηγίες του νέου προπονητή της ομάδας, του Νίκου Κοστένογλου. Μακουτά: Στον Άρη δεν… ακούμπησε, σήμερα κοστίζει 3εκ!Δεν έκανε στον Αρη, τον χρυσοπλήρωσε η Μπράγκα!

Μην καταφέρνοντας να πείσει για την αξία του τους ιθύνοντες του Αρη, υπέγραψε τριετές συμβόλαιο στην πορτογαλική Σπόρτιγκ ντα Κοβίλια, ομάδα της Σεγούντα Λίγα. Παρά τα προβλήματα που συνάντησε και στη νέα του ομάδα, με την νέα αλλαγή προπονητή, ο Μακουτά εκμεταλλεύτηκε τις πολλές απουσίες παικτών και βρήκε τελικά θέση στην αρχική ενδεκάδα. Την επόμενη σεζόν έγινε βασικός παίκτης της ομάδας. 

Μετά από δύο σεζόν και εντυπωσιάζοντας στη Δεύτερη κατηγορία με τη φανέλα των «Λιονταριών της Σιέρα» (47 συμμετοχές, 3 γκολ, 2 ασίστ), η Μπράγκα οδηγήθηκε τον Ιανουάριο του 2019, στην απόφαση να τον εντάξει στο δυναμικό της Μπράγκα Β  με συμβόλαιο τεσσεράμισι ετών. Ο Μακούτα έπαιξε πολλές φορές για την Μπράγκα Β και θα κέρδιζε ακόμη και μια κλήση στην εθνική ομάδα του Κονγκό προς τα τέλη του 2019.

Τον Ιανουάριο του 2020 παραχωρήθηκε δανεικός στη βουλγαρική Μπερόε Στάρα Ζαγόρα.Берое" взе Макута

Στο 2ο κιόλας αγώνα του με την νέα ομάδα, ο Μακουτά σημείωσε το νικητήριο γκολ στο τέλος του αγώνα με την FK Vitosha Bistritsa. Τον επόμενο αγώνα, σημείωσε ένα γκολ με ένα χτύπημα 25 μέτρων εναντίον της Λοκομοτίβ Φιλιππούπολης. Η ομάδα του είχε μια σειρά από καλά αποτελέσματα πριν διακοπεί η σεζόν από την πανδημία Covid-19. Την επόμενη σεζόν, ο δανεισμός του παρατάθηκε En prêt au Beroe, Gaïus Makouta (22 ans) va rester encore une année και ο σύλλογος είχε ένα εξαιρετικό ξεκίνημα στη σεζόν. Στις 28 Αυγούστου 2020, σημείωσε δυο τέρματα σε στον ίδιο αγώνα, για πρώτη φορά στην καριέρα του, σε μια νίκη με 6–0 εναντίον του Μπότεφ Βράτσα.

Μετά την λήξη του δανεισμού του, επέστρεψε στην Μπράγκα, όπου δεν ανανεώθηκε το συμβόλαιό του και έτσι στις 27 Ιουνίου 2021, υπέγραψε τριετές συμβόλαιο με την Μποαβίστα.Gaius Makouta reforça o Boavista FC

Στις 25 Ιουλίου 2024, υπέγραψε τριετές συμβόλαιο με την Αλάνιασπορ. Gaius Makouta Corendon Alanyaspor’umuzda!

Εθνικές ομάδες
Αν και γεννήθηκε στη Γαλλία, ο Μακουτά, κάτοχος διπλής υπηκοότητας, επέλεξε να αγωνισθεί με την Εθνική ομάδα του Κονγκό. Πραγματοποίησε το ντεμπούτο του στις  10 Οκτωβρίου 2019 κατά τη διάρκεια ενός φιλικού αγώνα με την Εθνική Ταϊλάνδης. Σκόραρε το γκολ της ισοφάρισης στην ώρα μετά την είσοδο στην ανάπαυλα στη θέση του Randi Goteni11. 

Στις 13 Νοεμβρίου 2019, έπαιξε τον πρώτο του επίσημο διεθνή αγώνα ενάντια στη Εθνική Σενεγάλης στο πλαίσιο των προκριματικών για το Κύπελλο Εθνών Αφρικής του 2021. Τέσσερις ημέρες αργότερα, ξεκίνησε για πρώτη φορά ως βασικός και είδε την πρώτη του νίκη ενάντια στη Εθνική Γουινέα-Μπισσάου.

Προσωπική ζωή
Ο Μακούτα είναι εγγονός του καθηγητή Jean-Pierre Makouta-Mboukou, διάσημου Κονγκολέζου πολιτικού, ερευνητή και συγγραφέα. Είναι επίσης ανιψιός του θεολόγου και ερευνητή ιστορίας και πολιτισμού Kôngo Kimoya Akouala Makouta-Mboukou.Foi et théologie Kôngo. Un héritage à transmettre. Volume.
 Διακρίσειε 
Μποαβίστα
 Πριμέιρα Λίγκα Μέσος του Μήνα: Αύγουστος 2023Prémio VITO Médio do Mês Liga Portugal Betclic para Makouta

Παραπομπές

Εξωτερικοί σύνδεσμοι
Προφίλ του Γ. Μακουτά στο transfermarkt.gr
The story of Boavista’s Gaius Makouta, a footballer who refused to give up

Κατηγορία:Ποδοσφαιριστές Εθνικής Δημοκρατίας του Κονγκό
Κατηγορία:Ποδοσφαιριστές από τη Δημοκρατία του Κονγκό
Κατηγορία:Γάλλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Λε Αβρ ΑΚ
 Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Πάρβα Λίγκα (Βουλγαρία)
Κατηγορία:Ξένοι ποδοσφαιριστές στην Ελλάδα 
 Κατηγορία:Ποδοσφαιριστές Σπόρτινγκ Κλούμπε ντε Μπράγκα Β
 Κατηγορία:Ποδοσφαιριστές Μποαβίστα
 Κατηγορία:Ποδοσφαιριστές Αλάνιασπορ
 Κατηγορία:Ποδοσφαιριστές Σαμπιονά Νασιονάλ 3
 Κατηγορία:Ποδοσφαιριστές Φούτμπολ Λιγκ (Ελλάδα)
 Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Σούπερ Λιγκ Τουρκίας
 Κατηγορία:Ξένοι ποδοσφαιριστές στην Πορτογαλία
Κατηγορία:Ξένοι ποδοσφαιριστές στη Βουλγαρία
Κατηγορία:Ξένοι ποδοσφαιριστές στην Τουρκία